craciuncg/RoMedQA_v2 huggingface dataset:
În ganglionul spinal se află neuroni:
1. ovalari
2. cu nuclei dubli
3. intercalari
4. pseudounipolari
5. niciun răspuns corect
Răspuns corect: 124
În metabolismul proteic se pot găsi următoarele procese:
1. degradarea proteinelor din celule - sub acțiunea hormonului somatotrop
2. transformarea aminoacizilor în cetoacizi - prin acțiunea dezaminazei
3. catabolizarea proteinelor musculare - în perioadele de post prelungit
4. sinteza proteică - influențată de hormoni de tip peptidic precum tiroxina
5. niciun răspuns corect
Răspuns corect: 23
Următoarele glande sunt pluricelulare simple:
1. uterine
2. gastrice
3. pancreasul
4. glanda submandibulară
5. niciun răspuns corect
Răspuns corect: 12
Lichidul sinovial:
1. este un lichid transcelular
2. este secretat de membrana seroasă, numită periost
3. se localizează în cavitatea articulară a amfiartrozelor
4. este un lichid vâscos, cu rol lubrifiant
5. niciun răspuns corect
Răspuns corect: 14
În cadrul unei lucrări practice de anatomie, la examinarea a 3 schelete, se observă:
1. pe partea dreaptă a corpului, 6 oase aparținând antebrațului
2. pe partea dreaptă, 8 oase aparținând centurii pectorale
3. în total, scheletul membrelor celor 3 persoane are 126 de oase
4. în total, 18 oase ce aparțin urechii medii
5. niciun răspuns corect
Răspuns corect: 14
Privitor la ventriculii creierului, este adevărat că:
1. cavitatea ventriculului IV se află anterior de cerebel
2. ventriculii cerebrali I și II sunt înconjurați de substanță albă
3. la nivelul lor se află segmentul central al analizatorului gustativ
4. sunt formați din fibre comisurale
5. niciun răspuns corect
Răspuns corect: 12
În mușchiul neted:
1. în timpul contracției se eliberează calciu din reticulul sarcoplasmic
2. calmodulina și nu troponina maschează locurile de legătură dintre actină și capetele miozinei
3. se găsesc filamente intermediare
4. celulele se pot lega prin joncțiuni de tip „gap”
5. niciun răspuns corect
Răspuns corect: 34
Electronegativitatea mediului intracelular se datorează:
1. canalelor de Na voltaj-dependente
2. ionilor de Ca
3. activității pompei de Na/K
4. proteinelor citoplasmatice
5. niciun răspuns corect
Răspuns corect: 34
Din structura nefronului fac parte:
1. tubul colector, care asigură reabsorbția osmotică a apei
2. ansa Henle, localizată numai în corticala renală
3. tubul contort proximal, care prezintă celule prevăzute cu transportori specifici pentru reabsorbția activă a glucozei
4. capsula Bowman, ce înconjoară glomerulul format din arteriola aferentă
5. tubul contort proximal, care participă la mecanismul contracurent de reabsorbție a sodiului și clorului
Răspuns corect: 34
Selectați enunțurile corecte:
1. o persoană având grup sangvin B (III), Rh pozitiv, poate primi sânge de la o persoană de grup O (I), Rh negativ
2. indivizii cu Rh pozitiv nu prezintă aglutinine anti-Rh și reprezintă 85% din populație
3. o persoană de grup sangvin A (II), Rh pozitiv, are în plasmă antigenele A și D
4. în timpul sarcinii, la o mamă cu Rh negativ, hematiile Rh pozitive ale fătului traversează placenta și produc anticorpi anti-Rh
5. o persoană având grup sangvin AB (IV), Rh negativ poate primi sânge de la toate grupele sangvine cu Rh negativ
Răspuns corect: 125
Sinusul venos scleral:
1. secretă umoare apoasă
2. se găsește în unghiul dintre cornee și iris
3. face parte din camera posterioară
4. se află la limita dintre cornee și sclerotică
5. niciun răspuns corect
Răspuns corect: 24
În timpul sistolei atriale:
1. are loc o creștere a presiunii în atrii
2. ventriculele se află la sfârșitul diastolei
3. ventriculele sunt aproape pline cu sânge
4. are loc sistola ventriculară
5. niciun răspuns corect
Răspuns corect: 123
Sistemul tampon fosfat:
1. este format dintr-un acid puternic și o sare a acestuia
2. contribuie la eliminarea ionilor de hidrogen prin urină
3. este format dintr-o grupare amino și una carboxil
4. conține un acid slab
5. niciun răspuns corect
Răspuns corect: 24
Tubul digestiv este format din:
1. colon - care prezintă tenii, benzi musculare
2. pancreas - a cărui secreție exocrină conține nucleaze
3. cavitate bucală - care asigură masticația, act coordonat de nucleul masticator din punte
4. ficatul - unde se drenează vena portă
5. esofag - al cărui peristaltism secundar este coordonat de sistemul nervos enteric
Răspuns corect: 135
Testiculul:
1. are rol în secreția testosteronului la nivelul celulelor interstițiale
2. este un organ pereche și are anexat epididimul, care face parte din conductele seminale
3. are funcție de formare a celulelor sexuale (spermatozoizii), funcție care se desfășoară la nivelul prostatei
4. are funcție endocrină, secreția hormonilor androgeni la nivelul tubilor seminiferi contorți
5. are rol în secreția testosteronului la nivelul celulelor interstițiale și este sub controlul aldosteronului
Răspuns corect: 12
Indicați afirmațiile corecte:
1. LTH-ul determină ovulația
2. în hiperglicemie crește secreția de insulină
3. insulina stimulează glicoliza
4. cortizolul legat de o proteină plasmatică stimulează gluconeogeneza
5. adrenalina și vasopresina sunt neurosecreții elaborate în glande endocrine
Răspuns corect: 23
Despre ciclul menstrual se poate afirma că:
1. în faza proliferativă, nivelul plasmatic de progesteron atinge nivelul maxim
2. nivelul de estrogen are o scădere bruscă între zilele 15-18
3. îngroșarea endometrului este cea mai proeminentă între zilele 23-28
4. în faza secretorie, nivelul plasmatic de estrogen atinge nivelul maxim
5. niciun răspuns corect
Răspuns corect: 23
Despre anticorpi este corect să afirmăm:
1. pot fi sintetizați de celule din ganglionii limfatici
2. asigură apărarea nespecifică
3. pot interveni în procesul de hemostază
4. au structură proteică
5. niciun răspuns corect
Răspuns corect: 14
Vasile joacă fotbal, se împiedică și cade pe membrul superior drept. Acesta resimte o durere puternică la nivelul încheieturii mâinii.
1. Vasile simte durere la nivelul încheieturii din cauza fracturii de humerus, care distorsionează semnalul nervos
2. Vasile poate avea o luxație la nivelul articulației trohleare
3. Vasile poate avea o fractură la nivelul procesului stiloid al radiusului
4. Vasile poate avea o fractură de os scafoid
5. niciun răspuns corect
Răspuns corect: 34
La nivelul inimii, după distrugerea legăturii funcționale dintre atrii și ventriculi se observă:
1. contracția ambilor ventriculi cu un ritm idioventricular
2. oprirea contracțiilor ambilor ventriculi
3. oprirea contracțiilor celor două atrii
4. contracția atriilor la fel ca înainte de distrugere, fără să se modifice
5. niciun răspuns corect
Răspuns corect: 14
Referitor la edem, următoarele răspunsuri sunt adevărate:
1. la o persoană ce prezintă carențe alimentare poate apărea edemul
2. o tumoră secretoare de ADH contracarează formarea edemelor
3. staza din insuficiența cardiacă poate fi o cauză a edemului
4. dieta bazată exclusiv pe lipide poate duce în timp la formarea de edeme
5. niciun răspuns corect
Răspuns corect: 13
Următoarele enunțuri în legătură cu epidermul sunt false:
1. corpusculii Pacini sunt destinați recepționării presiunilor și vibrațiilor puternice
2. stratul granulos este superficial față de cel spinos
3. vasele de sânge epidermale sunt capilare de calibru foarte mic
4. pielea subțire este alcătuită din 4 straturi
5. niciun răspuns corect
Răspuns corect: 13
Pacientul A.D., sex masculin, în vârstă de 45 de ani, prezintă următoarele semne și simptome: mers necoordonat, scăderea tonusului muscular (atonie), dificultate în menținerea posturii. Care dintre următoarele variante ar putea fi un posibil diagnostic:
1. prezența unui tromb în artera tibială posterioară de la nivelul gambei
2. traumatisme la nivelul cerebelului
3. lezarea zonei C1-C2 a măduvei spinării
4. tumoră malignă sau benignă situată înapoia trunchiului cerebral
5. niciun răspuns corect
Răspuns corect: 24
Precizați care dintre următoarele structuri reprezintă centrii nervoși de reglare a aportului alimentar:
1. hipotalamus la nivel lateral
2. hipotalamus la nivel ventromedial
3. amigdala
4. unele arii corticale ale sistemului limbic
5. niciun răspuns corect
Răspuns corect: 1234
Din aortă sângele este distribuit către:
1. arterele capului
2. arterele circulației sistemice
3. circulația pulmonară
4. arterele pulmonare
5. niciun răspuns corect
Răspuns corect: 12
Care dintre următoarele artere sunt ramuri directe din aorta descendentă abdominală?
1. artera testiculară stângă
2. artera ovariană stângă
3. artera splenică
4. artera gastrică stângă
5. niciun răspuns corect
Răspuns corect: 12
Bronșita:
1. este inflamația arborelui bronșic
2. se caracterizează prin episoade periodice de wheezing
3. se poate asocia cu creșterea numărului de neutrofile
4. este cauzată de spasmul mușchilor netezi
5. niciun răspuns corect
Răspuns corect: 13
La nivelul humerusului, la capătul distal, găsim:
1. trohleea și capitulum
2. șanțul intertubercular
3. apofiza coronoidă și olecranul, care împreună formează cotul
4. depresiune destinată olecranului ulnei
5. niciun răspuns corect
Răspuns corect: 14
Despre uter este corect să afirmăm:
1. miometrul uterului gravid se contractă sub acțiunea prolactinei
2. este situat anterior de rect
3. endometrul este pregătit pentru nidare de către estrogeni
4. perimetrul lipsește la nivelul colului uterin
5. niciun răspuns corect
Răspuns corect: 24
Ganglionii reprezintă grupări de corpi neuronali:
1. situați extranevraxial
2. care pot fi somatosenzitivi, viscerosenzitivi, somatomotori sau visceromotori
3. vegetativi, poziționați doar pe traseul căii eferente în sistemul nervos vegetativ simpatic
4. reprezentând protoneuronul unor căi senzoriale proiectate pe scoarța lobului temporal
5. ce emit fibre senzitive sau senzoriale incluse în structura unor nervi cranieni, dar pot fi și incluși în structura unor viscere
Răspuns corect: 145
În timpul contracției maximale următoarele afirmații sunt adevărate, cu excepția:
1. datorită mecanismului de glisare, banda I crește în dimensiune
2. zona H conține două tipuri de proteine
3. scurtarea sarcomerului este invers proporțională cu gradul de suprapunere al filamentelor
4. unitatea funcțională a mușchiului ajunge la dimensiunea minimă
5. niciun răspuns corect
Răspuns corect: 12
Diabetul zaharat presupune:
1. poliurie cu glicozurie
2. scăderea transportului de glucoză intracelular
3. compromiterea morfo-funcțională a aparatului respirator
4. hipoglicemie severă
5. niciun răspuns corect
Răspuns corect: 12
Un biochimist identifică în structura membranei plasmatice o moleculă, care prezintă un capăt polarizat atașat de o moleculă glucidică, respectiv un capăt nepolarizat. Această moleculă:
1. are un capăt nepolarizat ce interacționează cu o moleculă de insulină
2. are un capăt nepolarizat care poate interacționa cu capătul nepolarizat al unei molecule similare
3. este o proteină transmembranară
4. are un capăt polarizat ce conține fosfor
5. niciun răspuns corect
Răspuns corect: 24
Filtrarea glomerulară are ca rezultat formarea unui filtrat de plasmă numit filtrat glomerular. La individul sănătos, filtratul glomerular:
1. nu conține glucoză
2. conține atât cationi cât și anioni
3. are un conținut de amoniac mai mic decât cel al urinei
4. are un conținut de proteine similar cu cel al plasmei sanguine
5. niciun răspuns corect
Răspuns corect: 23
Care dintre afirmațiile referitoare la rădăcina anterioară a nervului spinal sunt corecte?
1. conține dendritele și axonii neuronilor somatomotori din coarnele anterioare
2. conține axonii neuronilor intercalari din coarnele posterioare ale măduvei spinării
3. conține axonii neuronilor visceromotori din jumătatea anterioară a coarnelor laterale toraco-lombare, care pot forma ramura comunicantă albă a nervului spinal
4. iese din măduva spinării prin fisura mediană anterioară
5. conține axonii tuturor neuronilor somatomotori din coarnele anterioare
Răspuns corect: 35
Manifestările mecanice ale ciclului cardiac nu sunt reprezentate de:
1. șocul apexian
2. depolarizarea atrială
3. zgomotele cardiace
4. repolarizarea miocardului
5. pulsul arterial
Răspuns corect: 234
Acetilcolina se poate elibera din:
1. unele fibre postganglionare simpatice
2. fibrele postganglionare parasimpatice
3. fibrele preganglionare parasimpatice
4. fibrele preganglionare simpatice
5. niciun răspuns corect
Răspuns corect: 1234
Despre calciu sunt adevărate următoarele:
1. acromegalia poate determina creșterea cantității de calciu din organism
2. hipocalcemia determină tulburări de coagulare
3. absorbția intestinală a calciului crește sub acțiunea aldosteronului
4. eliminarea sa la nivel renal poate fi controlată de PTH
5. niciun răspuns corect
Răspuns corect: 124
Care dintre următoarele structuri sunt vascularizate de ramuri ale arterei iliace interne:
1. vulvă
2. uter
3. vagin
4. ovar
5. niciun răspuns corect
Răspuns corect: 1234
Următorii hormoni au rol în reglarea metabolismului lipidic:
1. cortizolul, prin stimularea lipolizei și creșterea concentrației acizilor grași liberi plasmatici
2. adrenalina, prin mobilizarea grăsimilor din rezerve și catabolismul acizilor grași
3. nicotinamida, prin stimularea metabolismului intermediar lipidic, având rol și în funcționarea sistemului nervos central
4. lipoproteinlipaza, prin scindarea chilomicronilor și creșterea concentrației acizilor grași liberi în plasmă
5. glucagonul și hormonul somatotrop, prin stimularea lipolizei
Răspuns corect: 125
Despre testicule se pot afirma următoarele:
1. secretă un lichid care constituie aproximativ 30% din volumul lichidului seminal
2. produc testosteron la nivelul celulelor interstițiale, sub controlul LH
3. secretă prostaglandine ce acționează asupra fibrelor musculare netede
4. reprezintă locul în care spermatozoizii devin mobili
5. asigură spermatogeneza din spermatogoniile aflate la periferia tubilor seminiferi
Răspuns corect: 25
Următoarele aspecte morfologice nu caracterizează rinichiul:
1. corpusculii renali și, parțial, tubii colectori sunt prezenți în zona corticală renală
2. fiecare nefron este alcătuit din corpusculul renal Malpighi și tub urinifer
3. bazinetul se continuă cu calicele mici
4. piramidele Malpighi prezintă papile renale
5. capsula glomerulară și tubii colectori formează corpusculul renal
Răspuns corect: 35
Despre noradrenalină este adevărat că:
1. este un hormon non-steroid peptidic
2. este localizată la nivelul sistemului nervos simpatic, creier și măduva spinării
3. reglează activitatea cardiacă
4. face parte din clasa catecolaminelor, alături de acetilcolină și dopamină
5. niciun răspuns corect
Răspuns corect: 23
Următoarele reprezintă funcții ale sistemului tegumentar:
1. poate să absoarbă vitamina K
2. contribuie la reglarea temperaturii mediului ambiant
3. sintetizează vitamina D
4. protejează țesuturile supraiacente
5. primește stimuli din mediul înconjurător
Răspuns corect: 135
Hidrosadenita reprezintă o infecție bacteriană a glandelor sudoripare axilare:
1. glandele afectate sunt de tipul eccrin
2. o analiză a sângelui ar indica leucopenie
3. glandele afectate sunt de tipul merocrin
4. glandele afectate secretă o substanță albă, odorantă
5. niciun răspuns corect
Răspuns corect: 34
Selectați răspunsurile corecte:
1. inhibitorul tripsinei este secretat de aceleași celule și în același timp cu proenzimele
2. enzimele asociate microvililor celulelor epiteliale intestinale își exercită rolul în timpul procesului de absorbție intestinală
3. glandele oxintice, de la nivelul fundului și corpului gastric, secretă și factor intrinsec necesar absorbției ileale a piridoxinei
4. evacuarea bilei este realizată continuu prin contracția musculaturii veziculei biliare stimulate pe calea nervului vag și prin acțiunea colecistokininei
5. toate vitaminele se absorb, prin transport pasiv sau activ la nivelul intestinului distal
Răspuns corect: 12
Introducem o hematie într-o soluție de concentrație 1% sare. În situația aceasta putem afirma că:
1. nu are loc osmoza
2. concentrația apei este aceeași atât în hematie, cât și în afara acesteia, soluția fiind una izotonă
3. eritrocitul suferă un proces de balonizare
4. deplasarea apei prin membrana hematiei se produce prin osmoză
5. niciun răspuns corect
Răspuns corect: 12
Mucoasa:
1. la nivelul traheei, are rol în filtrarea aerului și în simțul olfactiv
2. în unele organe, are și funcție de absorbție
3. la nivelul duodenului, conține glandele lui Brunner
4. în unele organe, conține receptori termici
5. niciun răspuns corect
Răspuns corect: 24
Microgliile:
1. acționează în inflamațiile țesutului nervos
2. contribuie la formarea barierei hematoencefalice
3. ajută la izolarea țesutului nervos lezat
4. fagocitează microorganisme
5. niciun răspuns corect
Răspuns corect: 14
Insulina:
1. scade sinteza de acizi grași în mușchi
2. crește lipoliza în țesutul adipos
3. scade proteoliza în ficat
4. crește glicoliza în mușchi
5. scade lipoliza în țesutul adipos
Răspuns corect: 345
Se pot absorbi din intestinul distal, prin mecanisme care necesită hidroliza ATP:
1. tiamina
2. galactoza
3. dipeptidele
4. nicotinamida
5. niciun răspuns corect
Răspuns corect: 23
La un pacient cu boală Addison:
1. scade resorbția de Na+
2. crește secreția de mineralocorticoizi
3. scade eliminarea de K+
4. scade eliminarea de apă
5. niciun răspuns corect
Răspuns corect: 13